Gistinóttum á hótelum fjölgaði um 9,8% í maí 2025
Gistinóttum á hótelum fjölgaði um 9,8% í maí 2025 samkvæmt bráðabirgðatölum Hagstofu Íslands um ferðaþjónustu á Íslandi. Alls voru gistinæturnar tæplega 431.000 á landsvísu en til samanburðar voru þær rúmlega 392.000 á sama tíma árið 2024. 
Gistinóttum fjölgaði hlutfallslega mest á Vesturlandi og Vestfjörðum, eða um 31,6%, en þar að auki var umtalsverð aukning á Suðurnesjum (14,8%). 
Töluverð aukning var einnig á höfuðborgarsvæðinu þar sem gistinóttum fjölgaði um 8,9%. Þá var einnig 7,2% vöxtur á Suðurlandi, 5,9% á Austurlandi og 4,2% á Norðurlandi. 
Alls fjölgaði gistinóttum á höfuðborgarsvæðinu um rúmlega 17 þúsund og samanlagt um tæplega 22 þúsund í öðrum landshlutum.

